open-index/open-wikipedia-markdown huggingface dataset:
21 Thunder

**21 Thunder** on kanadalainen draamasarja. Tarina seuraa alle 21-vuotiaita jalkapallonpelaajia Montreal Thunder jalkapallojoukkueessa Montrealissa, Quebecissa. Sarjan loi Adrian Wills, Riley Adams, ja Kenneth Hirsch vuonna 2016. Sarja sai ensi-iltansa Kanadassa heinäkuussa 2017, ja sai enimmäkseen myönteisiä arvioita.

## Vastaanotto
Sarja on saanut yleisesti myönteisiä arvioita; John Doyle sekä *[[The Globe and Mail|Globe and Mail]]* kutsui sitä "erittäin nautittavaksi ja koukuttavaksi, vaikka olisit vain rento jalkapallofani. "Enimmäkseen se on nopea, vauhdikas, realistinen ja mukaansatempaava. Se on hienoa viihdettä, ja se on yksi niistä näytellyistä urheiluista jotka onnistuivat"

## Lähteet
Dorothy Parker

**Dorothy Parker** (22. elokuuta 1893 – 7. kesäkuuta 1967) oli yhdysvaltalainen novellisti, runoilija, käsikirjoittaja ja kirjallisuuskriitikko.

Dorothy Rothschild aloitti kirjoittajan uransa *[[Vogue]]*-lehden toimittajana vuonna 1916. Seuraavana vuonna hän siirtyi *[[Vanity Fair]]* -lehden teatterikriitikoksi. Hän oli naimisissa 1917–1928 Edwin Pond Parkerin kanssa, jonka sukunimeä hän käytti koko ammatillisen uransa ajan. Vuodesta 1927 hän kirjoitti kirjallisuusarvioita *The New Yorker*iin.

Vuonna 1933 muutti toisen aviomiehensä Alan Campbellin kanssa Hollywoodiin. He kirjoittivat yli 15 elokuvakäsikirjoitusta. Elokuva Tapahtuipa Hollywoodissa (*A Star Is Born*, Suomessa myös nimillä *Tähti on syntynyt* ja *Tähti on syttynyt*) oli Oscar-ehdokkaana. Parker asui Hollywoodissa Campbellin kuolemaan 1963 asti ja palasi sitten New Yorkiin.

Parker julkaisi useita novellikokoelmia. Niille on tyypillistä ihmiselon kuvaaminen yhtä aikaa säälittävänä ja huvittavana.

## Lähteet
Catherine Taylor

**Catherine Taylor** (s. 8. marraskuuta 1989 Whitby) on brittiläinen suunnistuksen EM-mitalisti. Palmelan EM-kilpailuissa 2014 Taylor saavutti pronssia pitkällä matkalla. Hän on saavuttanut parhaat sijoituksensa Invernessin MM-kilpailuissa 2015 ollen keskimatkan viides ja pitkän matkan kuudes. Strömstadin MM-kilpailuissa 2016 hän sijoittui neljänneksi Ison-Britannian sprinttiviestijoukkueessa.  Suunnistuksen maailmancupissa Taylor on 2015 voittanut yhden osakilpailun ja vuotta myöhemmin ollut kerran kolmas.

## Lähteet
Jämsän teloitukset 1918

**Jämsän teloitukset 1918** tarkoittavat sisällissodan aikana valkoisten Jämsän seudulla tekemiä teloituksia, joissa kuoli 70–80 pääasiassa työväenliikkeen aktiivia. Jämsä oli koko sisällissodan ajan valkoisten selustassa eikä siellä ollut toimivaa punakaartia, joten paikkakunnan punaiset eivät edes voineet syyllistyä aseelliseen kapinaan.

Helmi–toukokuun aikana Jalmari Saaren ja Johannes Fromin johtama joukkio, jossa oli mukana myös muun muassa Veikko Sippola, pidätti Jämsän seudulla kymmeniä työväenliikkeessä mukana olleita henkilöitä. Pidätetyt vietiin Saaren kartanossa toimineeseen tilapäisvankilaan, jossa heitä kuulusteltiin ja kidutettiin. Teloitukset tapahtuivat aluksi kartanon riihen seinää vasten, mutta myöhemmin suurimmaksi osaksi Jämsän kirkon kivisen kellotapulin alakerrassa, jonne humalassa olleet teloittajat öisin veivät vankeja ammuttavaksi. Teloitettavia ei tuomittu minkäänlaisessa oikeusistuimessa vaan teloituksista päättivät Jalmari Saari sekä Jämsän suojeluskunnan esikunta. Teloituksiin vaikuttivat myös henkilökohtaiset kaunat.

## Lähteet

## Kirjallisuutta
* Emil Aalto (1897–1964): *Emil Aallon kapina: punaisen tykkimiehen muistelmat 1918-1919*, toimittanut Tiina Aalto. Julk. Tiina Aalto, 2005 
* Aapo Roselius, *Teloittajien jäljillä. Valkoisten väkivalta Suomen sisällissodassa*, s. 184–214. Tammi, 2007. .
* Jukka Rislakki, *Kauhun aika - Neljä väkivallan kuukautta Jämsässä 1918*, 2007. .

## Aiheesta muualla
*
Ilmeenjoki

**Ilmeenjoki** () on Vuoksen vesistöön kuuluva joki Leningradin alueella ja Karjalan tasavallassa Venäjällä. Joki saa alkunsa Ilmeen luona Venäjällä lähellä Suomen ja Venäjän raja ja laskee Vuokseen Venäjällä lähellä Käkisalmea. Venäjällä joen yläjuoksu on rajajokena Karjalan tasavallan ja Lenigradin alueen välillä.

Suomessa Ilmeenjoen valuma-alueeseen (04.199) kuuluu Pitkäjärvi () Suomen ja Venäjän rajalla sekä neljä muuta tämän yläpuolista järveä kokonaan Suomen puolella. Joen koko valuma-alue Suomessa ja Venäjällä on 612,15&nbsp;km².

Suomen nykyisessä valuma-aluejaossa Ilmeenjoen valuma-alue (04.199) luetaan osaksi Vuoksen aluetta (04.19) Suur-Saimaan alueella (04.1) Vuoksen vesistössä (04).

Suomen nykyisessä valumaluejaossa Ilmeenjoen valuma-alue (04.199) on virheellistä nimetty "Kuujoen valuma-alueeksi". Todellisuudessa valuma-alueen 04.199 laskujoki on nimeltään Ilmeenjoki (). Samalla Suomen nykyiselle alueelle myös ulottuvan Kuunjoen (myös *Kuujoki*,  *Kuununjoki*, ) valuma-alue (04.198) on Suomen nykyisessä valuma-aluejaossa on epätarkasti nimetty "Korisevanojan valuma-alueeksi". Todellisuudessa Suomesta Venäjälle laskeva Korisevanoja on vain yksi Kuunjoen sivujoen Käräjoen sivuhaara, ja sen valuma-alueeseen kuuluu vain osa Suomen puolelle ulottuvasta Kuunjoen valuma-alueesta 04.198. Täsmällinen nimi koko valuma-alueelle 04.198 olisi Kuunjoen valuma-alue.

## Lähteet
Edith Wilson

**Edith Wilson** (o.s. **Bolling**; 15. lokakuuta 1872 – 28. joulukuuta 1961) oli presidentti Woodrow Wilsonin toinen vaimo ja Yhdysvaltain ensimmäinen nainen 1915–1921.

Edith Wilson toimi käytännössä jonkin aikaa maan johtajana miehensä Woodrow Wilsonin saatua sairauskohtauksen 1919. 

Edith Bolling kasvoi Länsi-Virginian maaseudulla. Hän opiskeli Martha Washington Collegessa yliopistoon valmentavia aineita kuten kieliä, matematiikkaa, historiaa ja oikeinkirjoitusta. Hän jätti kuitenkin opiskelut kesken. Hän oli naimisissa jalokivikauppias Norman Galtin kanssa 1896–1908, kunnes Galt kuoli. Toisen avioliittonsa Edith Bolling Galt solmi 43-vuotiaana Woodrow Wilsonin kanssa vuonna 1915. Myös Wilson oli tuolloin leskimies.

## Lähteet

## Aiheesta muualla
John Calhoun

**John Calhoun** voi tarkoittaa ainakin seuraavia:

## Henkilöt
* John B. Calhoun, yhdysvaltalainen etologi
* John C. Calhoun, Yhdysvaltain 9. varapresidentti
* John Calhoun Phillips, Arizonan kuvernööri 1929&ndash;1931
* John Calhoun Sheppard, Etelä-Carolinan kuvernööri 1886

## Muut

* *[[USS John C. Calhoun]]*, vuonna 1963 vesille laskettu James Madison -luokan ohjussukellusvene
The Temple of Elemental Evil

**The Temple of Elemental Evil** on Gary Gygaxin ja Frank Mentzerin kirjoittama sekä TSR, Inc. -yhtiön vuonna 1985 julkaisema roolipeliseikkailu, joka sijoittuu Dungeons & Dragonsin Greyhawk-maailmaan. Se on jatko-osa Gygaxin aiempaan seikkailuun *The Village of Hommlett*, joka julkaistiin miniseikkailuna vuonna 1979. Pelaajien tehtävä on tuhota temppelinraunioissa oleva suuri pahuus.

*The Temple of Elemental Evil* keskittyy varsinaisen roolipelaamisen sijaan seikkailuun, jossa sivuhahmot jäävät vähemmälle huomiolle.

Troika Gamesin kehittämä videopeliversio seikkailusta *[[The Temple of Elemental Evil (videopeli)|The Temple of Elemental Evil]]* julkaistiin vuonna 2003.

## Lähteet
STEM

**STEM** on englanninkielinen lyhenne sanoista science, technology, engineering, mathematics. Sillä tarkoitetaan luonnontieteiden ja insinöörityön aloja – **teknistieteellisiä aloja**.

STEM sisältää matematiikan, fysiikan, kemian, biologian, maantieteen, geologian, työvoima- ja teknologiakoulutuksen, tieto- ja viestintätekniikan, tekniikan alat sekä näihin aloihin liittyvät poikkitieteelliset erikoisalat.

STEM-alat ovat tunnetusti miesvaltaisia. Euroopassa on verkosto EU STEM Coalition, joka fasilitoi jäsenmaiden STEM-organisaatioita ja tukee maiden STEM-strategioita. Suomen STEM-organisaatio on Maija Akselan johtama LUMA-keskus Suomi, jonka tavoitteena on innostaa ja kannustaa lapsia ja nuoria matematiikan, luonnontieteiden ja teknologian harrastamiseen ja opiskeluun uusien tiede- ja teknologiakasvatuksen avausten kautta, tukea opettajia elinikäiseen oppimiseen varhaiskasvatuksesta korkeakouluihin koko Suomessa, sekä vahvistaa tutkimuspohjaista opetuksen kehittämistyötä.

## Onko STEM suomeksi LUMA, onko LUMA englanniksi STEM?
Suomen kielessä on termi LUMA joka tulee sanoista luonnontiede ja matematiikka. EU STEM Coalition kutsuu LUMA-keskus Suomea nimellä "LUMA Centre Finland (Finnish STEM platform)". Luma-keskus Suomi ei erityisesti määrittele itseään STEM-sanalla. About us -sivullaan keskus käyttää alastaan lukuisia eri termejä: "mathematics and science", "STEM", "So-called LUMA activities", "science education", "science and technology", "LUMA operations" ja "mathematics, science, and technology". Lähteiden perusteella ei voi sanoa, että sanat STEM ja LUMA tarkoittaisivat samaa asiaa.

## Maahanmuutto ja STEM

Yhdysvalloissa STEM-aloja käsitellään kokonaisuutena koulutuksen rahoituksessa. Yhdysvalloissa STEM on maahanmuuttokeskustelussa käytetty lyhenne, jota käytetään tietyn koulutuksen saaneista maahanmuuttajista. Yhdysvalloissa ei kouluteta tarpeeksi STEM-alojen osaajia, minkä vuoksi sellaisten maahanmuuttoa suositaan.

## Naisten koulutus teknistieteellisillä aloilla

Yhdysvalloissa yliopistojen kaikista kandidaatintutkinnoista 33 prosenttia enemmän menee naisille kuin miehille. Se ei kuitenkaan heijastu STEM-koulutusohjelmiin. Vuonna 2014 insinööriopintojen kandidaatintutkinnoista vain 19 prosenttia meni naisille. Women into Science and Engineeringin (WISE) mukaan Yhdistyneessä kuningaskunnassa 13 prosenttia STEM-aloilla työskentelevistä on naisia.

## Lähteet

## Aiheesta muualla

*The Washington Post: Women falling behind in STEM bachelor’s degrees
Berlinde De Bruyckere

**Berlinde De Bruyckere** (s. 1964 Gent, Belgia) on belgialainen kuvanveistäjä ja taidemaalari, joka on tunnettu erityisesti hevosveistoksistaan, joita hän on käyttänyt sodan mielettömyyden kuvaajaksi. Venetsian biennaalissa vuonna 2003 esillä olleet veistokset toivat De Bruyckerelle tämän kansainvälisen läpimurtonsa.

## Elämä ja ura
Berlinde De Bruyckere syntyi Gentissä ja opiskeli myös siellä LUCA School of Arts -taidekoulussa. Hänen ensimmäinen ryhmänäyttelynsä oli Gentissä vuonna 1986 ja yksityisnäyttelynsä Brysselissä 1988.

Vaikka De Bruyckere on työskennellyt aktiivisesti 1980-luvulta saakka, läpimurtonsa hän teki In Flanders Fields -museon tilausteoksella vuonna 2000. Hän nosti esille sodan viattomat uhrit, hevoset. Hän käytti kuolleita hevosia metaforana kärsimykselle ja elämän päättymiselle. De Bruyckere palasi aiheeseen kolme vuotta myöhemmin Venetsian biennaalissa. Sitä voidaan pitää hänen kansainvälisenä läpimurtona.

Vuonna 2013 De Bruyckere oli Belgian edustajana Venetsian biennaalissa, jossa oli esillä hänen teoksensa *Kreupelhoit–Cripplewood, 2012–2013*. Siinä jättiläsmäinen kaatunut jalava on maalattu lihaa jäljittelevin värein ja on siteissä kuin haavoittunut ruumis. Sillä De Bruyckere viittasi Venetsian suojeluspyhimykseen, Pyhään Sebastianukseen.

## Tyyli

De Bruyckere käsittelee tuotannossaan elämää ja kuolemaa, ja hän haluaa taiteensa antavan myötätuntoa ja lohtua. Hevosen hän valitsi sodan mielettömyyden kuvaajaksi, koska sen ansiosta kuolema on teoksissa abstraktimmin esillä.

De Bruyckere on käyttänyt töissään vahaa vuodesta 1996 lähtien. Vahan lisäksi hän käyttää epoksia, köysiä ja naruja sekä käytettyä nahkaa tai tekstiilejä. Erilaisten pigmenttien avulla De Bruyckere muuttaa vahasta kalvakasta ihoa, jonka läpi näkyy häivähdyksiä verestä, suonista ja vammoista.

## Lähteet

## Aiheesta muualla
Erwin Schulhoff

**Erwin Schulhoff** (8. kesäkuuta 1894 Praha – 18. elokuuta 1942) oli tšekkiläinen säveltäjä. Hänellä oli musikaalinen suku, johon kuuluivat muiden muassa pianovirtuoosi, säveltäjä Julius Schulhoff ja viulisti Heinrich Wolff. Hän opiskeli Prahan konservatoriossa vuoteen 1906 ja jatkoi pianonsoiton opintoja Wienissä vuoteen 1908. Vuoteen 1910 Schulhoff opiskeli pianonsoittoa, teoriaa ja sävellystä Max Regerin johdolla Leipzigissa. Vielä tämän jälkeen hän sai Kölnissä opetusta pianonsoitossa, sävellyksessä ja orkesterinjohdossa.

Schulhoff palveli ensimmäisessä maailmansodassa. 

Schulhoffin musiikissa on kuultavissa muun muassa Richard Strauss -vaikutteita. Hänellä oli tiiviit yhteydet toiseen Wienin koulukuntaan ja myös dadaistitaiteilijoihin. Säveltäjä meni vuonna 1921 naimisiin Alice Libochowitzin kanssa ja muutti vuonna 1922 Berliiniin. Schulhoff oli juutalainen kommunisti ja pyrki toisen maailmansodan aikana Neuvostoliittoon pakoon, mutta joutui keskitysleirille Theresienstadtiin, jossa kuoli tuberkuloosiin.     

Schulhoff hyödynsi musiikissaan jazzia. Hänen teoksiinsa lukeutuu ooppera *[[Flammen]]* (1929/32).

## Lähteet
Unterniskanjoki

**Unterniskanjoki** () on Vuoksen vesistöön kuuluva joki Imatralla Etelä-Karjalassa Suomessa ja Leningradin alueella Venäjällä. Se saa alkunsa Immalanjärvestä Imatralla Suomessa ja laskee Vuokseen Ensossa Venäjällä.

Unterniskanjoki ei ole Immalanjärven alkuperäinen lasku-uoma. Alun perin Immalanjärvi laski Vuokseen Tainionkosken alapuolella. Lasku-uoman suunta käännettiin vuonna 1894 osana Vuoksen vesivoiman rakentamiseen valmistautumista ja kun Immalanjärven pintaa haluttiin laskea sen läheltä kulkemaan suunnitellun rautatien rakennustöiden helpottamiseksi.

Suomen valuma-aluejaossa joki luetaan  Immalanjärven valuma-alueeseen (4.192), joka on osa Vuoksen aluetta (4.19), joka edelleen luetaan Suur-Saimaan alueeseen (4.1) Vuoksen vesistössä (4).

Nimi "Immalanjärven valuma-alue" vesistön osa-alueen nimenä on epätarkka, koska todellisuudessa kyseessä on Unterniskanjoen valuma-alue. Koko Unterniskanjoen valuma-alueen pinta-ala on 119,1081&nbsp;km².
## Lähteet

'
Joonas Järvelä

**Joonas Järvelä** (6. lokakuuta 1881 Korpilahti – 25. lokakuuta 1965 Helsinki) oli suomalainen maalarimestari ja maalitehtailija.

Järvelän vanhemmat olivat itsellinen Niklas Eliaanpoika ja Eriikka Kallentytär. Hän pääsi kansakoulusta 1895 ja opiskeli sitten Ateneumin keskuskoulussa 1903 suorittaen maalarinopin Salomo Wuorion maalausliikkeessä 1904.

Järvelä harjoitti omaa maalarinliikettä Helsingissä 1908–1931. Vuonna 1923 hän perusti Helsinkiin lakka- ja maalitehtaan, josta muodostettiin vuonna 1933 osakeyhtiö nimeltä *J. Järvelän Lakka- ja Väritehdas Oy* (vuodesta 1943 *Järvelän Tehtaat Oy*). Tehdas oli 1920-luvulla Uudenmaankatu 33:ssa ja 1930-luvulla se siirrettiin Elimäenkatu 15:een. Työntekijöitä oli 1928 80 ja 1930-luvulla 15. Järvelä oli yhtiön enemmistöosakas sotavuosiin saakka, jolloin hänet syrjäytettiin yrityksestä. Järvelä työskenteli tämän jälkeen kansanhuoltoministeriössä käsitellen muun muassa maalialan raaka-ainekysymyksiä.

Järvelä kirjoitti maalausta käsitteleviä artikkeleita ja laati alan oppimateriaaleja. Hän oli mukana aktiivisesti vuonna 1930 avatun Helsingin Maalariammattikoulun perustamisessa. Järvelä oli maalarinaineopin opettajana Ateneumissa vuodesta 1927 ja maalariammattikoulussa vuodesta 1930 sekä molemmissa paikoissa värikemian opettajana vuodesta 1932. Järvelä oli Suomen maalarintyönantajain liiton hallituksen ja Käsityö- ja pienteollisuuden harjoittajien yhdistyksen johtokunnan jäsen sekä Maalarilehden johtokunnan jäsen ja toimittaja. 

Järvelän Tehtaat Oy alkoi rakentaa 1945 suurta tehdasta Kolhoon. Tehdas aloitti toimintansa 1948, mutta jo seuraavana yhtiö meni konkurssiin ja sen omaisuus huutokaupattiin. Tuko osti 1950 Kolhon tehtaan ja piti siellä *Maaliteollisuus Oy*:n nimellä maali- ja maaliöljytehdasta. Maaliteollisuus Oy myytiin vuonna 1965 Winter Oy:lle, joka lopetti tehtaan 1967.

## Teoksia
Nimellä *J. Järvelä* : 
* *Pieni maalarin-kemia* ; S.M.T.A. liiton Helsingin osaston pyynnöstä järjestänyt J. Järvelä. Suomen maalarintyönantajain liitto, Lahti 1924
* *Maalarin aineoppi*. Ammattienedistämislaitoksen ammattikirjoja n:o 2. Otava 1928
* *Maalarin kemia ja aineoppi talukkoineen : maalariammattikouluja varten*. Tieto ja taito 68. WSOY 1935
* *Maalaustyön hinnoittelun perusteet ammattimaalareille*. WSOY 1935
* *Maalarin alkeiskirja* ; Kauppa- ja teollisuusministeriön ammattikasvatusosaston julkaisema ammattiopintokirja. Helsinki 1945
* *Maalarin aine- ja ammattioppi sekä työhuonekirjanpidon ja hinnoitteluopin perusteet maalariammattikouluja ja yksityisopiskelua varten kuvin sekä taulukoin esitettynä*. WSOY 1948, 2. painos 1952, 3. lis. painos 1956
* *Maalaustöiden käsikirja : ohjeita maalaustyöselitysten ja urakkatarjousten laadinnasta aine- ja työtapamääritelmineen sekä tärkeimpien työmenetelmien selostuksia*. Helsinki 1960

## Lähteet

## Aiheesta muualla
* Maalarimestari Joonas Järvelä työssään, valokuva vuodelta 1933, Museovirasto Historian kuvakokoelma, Pietisen kokoelma (Finna)
Eva Isaksson

**Eva Isaksson** (s. 1953) on Helsingin yliopistossa Tähtitieteen kirjastonhoitaja ja tietokirjailija. Hän on tehnyt tutkielmansa  Gunnar Nordströmistä.

## Teokset
* *Albert Einstein: tutkija ja ihminen*. toim.: Heikki Oja ja Osmi Vilhu; kirj.: Eva Isaksson ym. julk. Tähtitieteellinen yhdistys Ursa ry. Hki: Ursa, 1979 (Ursan julkaisuja, ISSN 0357-7937; 11.). 
* *Atomisota vai rauha: maailma Albert Einsteinin silmin*. toim. Eva Isaksson. Hki: Rauhankirjallisuuden edistämisseura, 1980 
* *100 years of Mach's principle*. ed. by Eva Isaksson. Hki: University of Helsinki, 1984. 
* *Rauhan laboratoriot: Pugwash ja muut tutkijoiden rauhanliikkeet*. Eva Isaksson. Hki: Rauhankirjallisuuden edistämisseura, 1985  (Verkkoversio)
* *Sota avaruudessa: tarua vai uhkaa?*. Eva Isaksson (toim.). Hki: Rauhankirjallisuuden edistämisseura, 1985 
* *Bibliography of astronomical publications at the University of Helsinki Observatory and Astrophysics Laboratory 1815-1984*. publ. by Observatory and Astrophysics Laboratory. University of Helsinki; ed. by E. Isaksson and M. Poutanen. Hki: University of Helsinki, 1986. 
* *Nainen ja maailmankaikkeus*. Eva Isaksson. Hki: Tähtitieteellinen yhdistys Ursa, 1987 (Ursan julkaisuja, ISSN 0357-7937; 31.).  (Verkkoversio)
* *Nainen ja sotalaitos: Suomen rauhanliiton ja International Peace Bureaun järjestämän, Siuntiossa 22.–25.1.1987 pidetyn symposiumin aineisto*. toim. Eva Isaksson; käännökset: Eija Hirvonen ym. Hki: Suomen rauhanliitto, 1988 
* *Hän Lottansa vei mukanaan*. Eva Isaksson. Hki: Rauhankirjallisuuden edistämisseura, 1988 
* *Så följade hon trogen och käck armén*. Eva Isaksson; översättning: Tatiana Sundgren. Helsingfors; Sällskapet för befrämjande av fredslitteratur i Finland: 1993 , 
* *Homona ja lesbona Euroopassa*. Eva Isaksson. Helsinki: Seksuaalinen tasavertaisuus , 1994 (Seta-julkaisut, ISSN 1236-8636; 4.).  (Verkkoversio)
* *Atomisota vai rauha: maailma Albert Einsteinin silmin*. toimittanut Eva Isaksson. Helsinki: Rauhankirjallisuuden edistämisseura, 2002
* *Library and information services in astronomy V: common challenges, uncommon solutions*. edited by Sandra Ricketts, Christina Birdie, Eva Isaksson. San Francisco, CA: Astronomical Society of the Pacific, 2007. (Astronomical Society of the Pacific Conference series; vol. 377.). 
* *Maailma Albert Einsteinin silmin: kirjoituksia rauhasta, tieteestä ja yhteiskunnasta*. Eva Isaksson (toim.). Helsinki: Into, 2013 

## Suomennokset
* Rosalie Bertell: *Ei välitöntä vaaraa: ennuste radioaktiiviselle maailmalle*. Suomentanut Eva Isaksson. Art House, 1991 
* Cynthia Enloe: *Feminismi ja sota : 12 oppituntia*. Suomentanut Eva Isaksson. Rosebud Books, 2024  

## Lähteet
Tomas Westerlund

**Tomas Westerlund** (s. 28. tammikuuta 1992 Heinola) on suomalainen jääkiekkovalmentaja. Hän toimii SM-liigajoukkue-joukkue Kiekko-Espoon apuvalmentajana.

## Ura
### Pelaajana
Westerlund on edustanut pelaajaurallaan Kouvolan KooKoota ja Forssan Palloseuraa.

### Valmentajana
Westerlund toimi kausilla 2014–2016 videovalmentajana Helsingin Jokereissa. Tämän jälkeen hän siirtyi kaudeksi 2016–2017 apuvalmentajaksi Jokereiden A-junioreihin.

Kaudella 2017–2018 Westerlund toimi KHL-joukkue Salavat Julajev Ufan videovalmentajana.

Vuosina 2018–2022 Westerlund valmensi ja toimi pelaajakordinaattorina Mestis-joukkue KeuPa HT:ssa. Kaudella 2018–2019 Keupa HT voitti hopeaa ja kaudella 2020–2021 Westerlund palkittiin vuoden valmentajaksi.

Tammikuussa 2022 Westerlund valittiin Kiekko-Espoon päävalmentajaksi.

Keväällä 2024 Westerlundin valmentama Kiekko-Espoo nousi SM-Liigaan kaudeksi 2024-2025. Kiekko-Espoo palkkasi SM-Liigaan nousseen seuran uudeksi päävalmentajaksi Jyrki Ahon ja Westerlund näin ollen jatkaa seurassa apuvalmentajana. 

## Perhe
Tomas on jääkiekkovalmentaja Erkka Westerlundin poika.

## Lähteet
Lindholmenin rautatieasema

**Lindholmenin asema** on Tukholman Roslagsbananiin kuuluva asema. Lindholmen sijaitsee linjalla 27 ennen Frösundaa ja Molnbyn jälkeen. Asema sijaitsee Lindholmenin taajamassa, Vallentunan kunnassa noin 32 kilometrin päästä Tukholmasta. Lindholmenin asema on joinakin vuoroina linjan päätepysäkki.

Lindholmenin asema on avattu yhdessä Roslagsbananin kanssa vuonna 1885. Vuonna 1944 rata sähköistettiin Lindholmeniin saakka.

## Lähteet
Alexander Karim

**Alexander Karim** (s. 26. toukokuuta 1976 Helsingborg, Ruotsi) on ruotsalainen näyttelijä ja ohjaaja. Hän on esiintynyt lähinnä televisiossa, muun muassa *[[Arne Dahl (televisiosarja)|Arne Dahl]]* ja *[[Johan Falk (elokuvasarja)|Johan Falk]]* -televisioelokuvissa.

Karim on ohjannut lyhytelokuvat *Rampljus* (2000), *Smiling Faces* (2002), *The Apple Tree* (2003), *Marrakech* (2004) ja *3 minuter* (2006)

Alexander Karimin vanhemmat ovat kotoisin Ugandasta, josta he pakenivat Idi Aminin hallintoa Ruotsiin 1970-luvulla. Karimilla on kaksi veljeä Baker ja Othman, jotka ovat myös elokuva-alalla. Vuonna 1985 Karim muutti Yhdysvaltoihin opiskelelemaan näyttelemistä, ja hän palasi takaisin Ruotsiin vuonna 2000.

## Valikoitu filmografia
### Elokuva

### Televisio

## Lähteet

## Aiheesta muualla
*
Sinkolo

**Sinkolo** on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta etelään. Kunnassa on 12&nbsp;400 ja kylässä 3&nbsp;000 asukasta (vuonna 2009).

Sinkolon kunta rajoittuu koillisessa Koutialan piirin Kapalan ja Koloniguén, kaakossa Goudié Sougounan ja Diouradougou Kafon, luoteessa Zangasson ja lounaassa Sikasson piirin Kouoron kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.

Kuntaan kuuluu yhdeksän kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.

Seudun pääelinkeino on maatalous. Tärkeimmät viljelykasvit ovat puuvilla, maissi, hirssi, durra, maapähkinä, riisi ja soija. Kotieläimiä ovat naudat, lampaat, vuohet, aasit, vähäisessä määrin siat sekä siipikarja.

## Lähteet
Shootout at Wadala

**Shootout at Wadala** on vuonna 2013 ensi-iltansa saanut intialainen hindinkielinen toimintaelokuva, jonka ohjasi ja tuotti Sanjay Gupta.

## Näyttelijät

## Soundtrack

## Lähteet

## Aiheesta muualla
* 
*
Songo-Doubacoré

**Songo-Doubacoré** on maalaiskunta Sikasson alueen Koutialan piirissä Malissa. Sen keskuskylä Oula sijaitsee 30 kilometriä Koutialasta koilliseen. Kunnassa on 14&nbsp;800 ja kylässä 3&nbsp;100 asukasta (vuonna 2009).

Songo-Doubacorén kunta rajoittuu pohjoisessa Koutialan piirin Niantagan, idässä Koromon, Gouadji Kaon ja Sorobasson, etelässä Yognogon, lännessä Songouan ja Nampén ja luoteessa Ségoun alueen Blan piirin Diaramanan kuntiin. Maisemaa leimaavat laaksot ja tasangot.

Kuntaan kuuluu kymmenen kylää. Asukkaat ovat miniankoja, bambaroita, fulbeja, boboja, senufoja, mandinkoja ja dogoneja.

Seudun pääelinkeino on maatalous. Tärkeimmät viljelykasvit ovat maissi, hirssi, durra, riisi, maapähkinä ja pavut. Kotieläimiä ovat naudat, lampaat, vuohet, aasit, vähäisessä määrin siat sekä siipikarja. Lisäksi harjotietaan käsityöammatteja ja pienimuotoista kaupankäyntiä.

## Lähteet
Nguyễn Thị Minh Khai

**Nguyễn Thị Minh Khai** oli Ranskan siirtomaahallinnon vastaisen Indokiinan kommunistisen puolueen jäsen, jonka ranskalaiset viranomaiset teloittivat vuonna 1941. Khain teloitus teki hänestä sankarin vallankumouksellisten keskuudessa.

## Elämäkerta
Nguyễn Thị Minh Khai syntyi vuonna 1910 Nghệ Anin maakunnassa ja hänen isänsä oli kotoisin Tonkinin seudulta. Khai kävi koulua maakunnan pääkaupunki Vinhissä, jossa hän kiinnostui Ranskan siirtomaahallinnon vastaisen liikkeen toiminnasta. Välttääkseen pidätyksen hänen oli paettava kotoaan vuonna 1929 ja 1930-luvun alussa hän liittyi Ho Tši Minhin yhdistämään Indokiinan kommunistiseen puolueeseen. Khai toimi ensin värväten puolueeseen naisjäseniä ja myöhemmin hänestä tuli Ho Tši Minhin avustaja Hongkongissa. Khain huhuttiin menneen tänä aikana naimisiin Ho Tši Minhin kanssa ja hänen nuorempi siskonsa nai toisen kommunistipuolueen merkittävän henkilön Võ Nguyên Giápin. Varmuutta Khain ja Ho Tši Minhin liitosta ei kuitenkaan ole.

Vuonna 1931 Khai jäi brittipoliisien pidättämäksi Hongkongissa. Hän antoi poliisille väärän henkilöllisyyden sanoen olevansa kotoisin Kiinasta. Tarinaan uskottiin, jolloin hänet luovutettiin kiinalaisille viranomaisille. Khai oli muutaman kuukauden ajan vankilassa Kantonissa ja vapautumisensa jälkeen hän matkusti Moskovaan Neuvostoliittoon ottaen osaa Kominternin seitsemänteen kongressiin vuonna 1935. Jos Khai oli ollut naimisissa Ho Tši Minhin kanssa, liitto oli päättynyt tähän mennessä, sillä hän meni naimisiin toisen johtavan kommunistin Lê Hồng Phongin kanssa. Helmikuussa 1935 Khai palasi Hongkongin kautta Vietnamiin, jossa hän työskenteli puoluekomitean sihteerinä Saigonissa. Heinäkuussa 1940 ranskalaiset viranomaiset pidättivät Khain ja hänen kotoaan löytyi hänet ranskalaisvastaiseen liikkeeseen yhdistäneitä todisteita. Khai ja useampi muu kommunisti sai kuolemantuomion sotaoikeudessa maaliskuussa 1941. Tuomitut teloitettiin ampumalla Saigonissa.

Khain kuoleman jälkeen hän sai mainetta vallankumouksellisena sankarittarena. Saigonin eli nykyisen Hồ Chí Minhin kaupungin entinen Rue Chasseloup Laubat -katu sai Khain kunniaksi uuden nimen Rue Hong Tap Tu.

## Lähteet
Big Fish Theory

__NOTOC__

**Big Fish Theory** on yhdysvaltalaisen hip-hop artisti Vince Staplesin toinen studioalbumi, jonka julkaisi Blacksmith Records, Def Jam ja ARTium Recordings 23. heinäkuuta 2017. Albumin taustamusiikki ottaa vaikutteita teknosta. Albumilta julkaistiin kolme singleä, "BagBak", "Big Fish" ja "Rain Come Down". Staples lähti myös albumia mainostaakseen kiertueelle Kanadaan ja Yhdysvaltoihin.

## Kappaleet
#
#
#
#
#
#
#
#
#
#
#
#

## Arvostelut
* Pitchfork: 8.7/10
* Rolling Stone: 
* The Guardian: 

## Lähteet
Sorobasso

**Sorobasso** on maalaiskunta ja sen keskuskylä Sikasson alueen Koutialan piirissä Malissa. Se sijaitsee 30 kilometriä Koutialasta koilliseen. Kunnassa on 5&nbsp;700 ja kylässä 2&nbsp;800 asukasta (vuonna 2009).

Sorobasson kunta rajoittuu koillisessa ja idässä Koutialan piirin Gouadji Kaon, etelässä Logouanan ja Yognogon sekä lännessä ja luoteessa Songo-Doubacorén kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on pensassavannia.

Kuntaan kuuluu neljä kylää. Asukkaat ovat etupäässä miniankoja. Lisäksi on fulbeja, bambaroita, boboja ja dogoneja.

Sorobasson kautta kulkee Koutialan ja Sanin välinen maantie RN13. Seudun pääelinkeino on maatalous. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit, vähäisessä määrin hevoset ja siat sekä siipikarja. Lisäksi harjoitetaan käsityöammatteja ja pienimuotoista kaupankäyntiä.

## Lähteet
Kübassaaren majakka

**Kübassaaren majakka** sijaitsee Saarenmaan itäisellä rannalla Kübassaaren niemimaan eteläkärjessä.

## Historia
Ensimmäinen vuonna 1916 rakennettu 26 metriä korkea majakka oli puusta rakennettu ensimmäisen maailmansodan aikana. Se oli mahdollisesti myös Väinämeren strateginen havaintotorni. Se oli alaosataan valkoinen ja sen yläosa on musta. 

Vuonna 1921 majakkaan oli asennettu vilkkuva asetyleenilamppu. Siihen iski salama vuonna 1923 ja se paloi sen seurauksena. Vuonna 1924 rakennettiin uusi 18 metriä korkea, 2,5 metriä leveä teräsbetoninen torni jossa oli asetyleenilamppu jonka valon kanto oli 14 merimailia. Sen valon sektorit ovat sama kuin nykypäivänä. Vuonna 1928 ja 1932 on mainittu tornin korkeudeksi 11 metriä ja valon 17 metriä merenpinnan yläpuolella.  Vuoteen 1938 mennessä korkeudet olivat 16 metriä ja 22 metriä. 

Kübassaaren majakka sai vaurioita toisen maailmansodan aikana kun siihen osui tykin tulitusta. Se korjattiin kuitenkin melko pian ja vuonna 1964 sen valon kanto oli 14 merimailia. 1970-luvulla majakka liitettiin yleiseen sähköverkkoon, ja vuonna 1980 siihen tuli radiomajakka. Vuonna 1990 siinä oli L-500 -lamppu. Vuonna 1995 sen lyhtyhuoneeseen asennettiin uusi valaisinlaite joka päivitettiin vuonna 2001. 

Vanhoista rakennuksista majakan vieressä on jäljellä vain kellari ja vaja, ja viereen on rakennettu toisen maailmansodan jälkeen asuinrakennus, generaattorirakennus, akkurakennus, 3 varastoa, sauna ja muuntamo. 

## Kuvia

Tiedosto:Kübassaare tuletorn, 2005.jpg
Tiedosto:KübassaareVillageEstonia071012.jpg


## Lähteet

## Aiheesta muualla

*TTÜ EMERA Kuressaare Keskus: Saaremaa - tuletornid kutsuvad 
*Renovation of Kübassaare Lighthouse Now Finalized
Ville-Veikko Angeria

**Ville-Veikko Angeria** (s. 15. maaliskuuta 1985) on suomalainen jääpalloilija. Hän edustaa Bandyliigassa pelaavaa Porvoon Akillesta. Kaikkiaan Angeria on pelannut kevääseen 2020 mennessä 18 kautta Bandyliigaa Tornion Palloveikkojen (ToPV), Oulun Palloseuran (OPS), Oulun  Luistinseuran (OLS) ja Porvoon Akilleksen riveissä.

Torniolaislähtöinen jääpalloilija Ville-Veikko Angeria edusti uransa juniorivuosien jälkeen kolme ensimmäistä Bandyliigakauttaan 2002–2005 kasvattajaseuraansa ToPV:ja. Siirryttyään opiskelemaan Ouluun kaksi seuraavaa kautta 2005–2007 hän edusti OPS:aa ja sen jälkeen viisi seuraavaa kautta 2007–2011 OLS:aa.

Opintojen jälkeen Angeria siirtyi Porvooseen Akilleksen riveihin syksystä 2011 lähtien. 

Angeria on edustanut uraallaan Suomen ikäkausimaajoukkueita ja vuodesta 2008 alkaen A-maajoukkuetta. Kaikkiaan tähän mennessä on kertynyt 38 A-maaottelua ja neljät MM-kisat 2012, 2014, 2015 ja 2018, joissa hän on saavuttanut yhden pronssimitalin.

Ville-Veikko Angeria suoritti vuonna 2011 diplomi-insinöörin tutkinnon Oulun yliopistossa prosessitekniikan alalta. Sen jälkeen hän on työskennellyt Porvoossa teollisuuden palveluksessa.

## Saavutukset
**Seurajoukkueissa**
* 5 SM-kultaa: ToPV:n riveissä kaudella 2004 ja 2005, OLS:n riveissä 2008 ja 2009 ja Akilleksessa keväällä 2020
* 4 SM-hopeaa: ToPV:n riveissä kaudella 2003, OLS:n riveissä 2010, Akilleksen riveissä 2016 ja 2017
* SM-pronssia Akilleksen riveissä 2014

**Maajoukkueessa**
* MM-pronssia 2018

## Lähteet
*International Bandy Database
Yaa Asantewaa

**Yaa Asantewaa** oli Ašantivaltakuntaan kuuluneen Ejisun kuningatar, joka vuonna 1900 johti ašantien Yaa Asantewaan sotana tunnettua kapinaa brittejä vastaan. Britit kukistivat kapinalliset ja karkottivat Yaa Asantewaan Seychelleille, jossa hän kuoli vuonna 1921.

## Elämäkerta

Yaa Asantewaa syntyi vuoden 1830 paikkeilla Beseasessa nykyisessä Ghanasa. Yaa Asantewaan äidin nimi oli Nana Ataa Po tai Nana Teepo ja hän kuului Asonan kuninkaalliseen marilineaariseen klaaniin. Yaa Asantewaan veli Kwasi Afrane Panin oli Ejisun päällikkö.

Britit olivat alkaneet kasvattaa vaikutusvaltaansa Ašantivaltakunnassa 1800-luvun lopulla. Vuosina 1891 ja 1894 he yrittivät turhaan tehdä sopimusta ašantien kanssa alueen alistamisesta brittien protektoraatiksi. Kuningas Prempeh I ei suostunut brittien vaatimuksiin, jolloin britit päättivät vallata ašantien alueet voimakeinoin. Prempeh päätti olla tekemättä vastarintaa, mutta hänet vangittiin ja karkotettiin ensin Sierra Leoneen vuonna 1896 ja Seychelleille vuonna 1900. Brittiläisen kuvernöörin vielä vaatiessa itselleen ašantien symbolina toiminutta kultaista istuinta ašantit nousivat kapinaan Yaa Asantewaan johdolla vuonna 1900. 6&nbsp;000 ašantia piiritti brittikuvernööriä Kumasin linnoituksessa huhtikuusta kesäkuuhun, jolloin hän viimein pakeni rannikolle.

Ašantien taistelutapaan kuului linnoitusvarustuksien rakentaminen eri puolille alueitaan, joista käsin he hyökkäsivät brittien sisämaahan lähettämiä joukkoja vastaan. Ašantien onnistui tehdä tähän tapaan vastarintaa aina marraskuuhun saakka, jolloin britit pidättivät Yaa Asantewaan ja muita kapinajohtajia. Yaa Asantewaa karkotettiin kuninkaan tapaan Seychelleille, jossa hän kuoli 17. lokakuuta 1921.

## Lähteet
Tao (Mali)

**Tao**  on maalaiskunta Sikasson alueen Koutialan piirissä Malissa. Sen keskuskylä Fonfona sijaitsee 40 kilometriä Koutialasta luoteeseen. Kunnassa on 5&nbsp;900 ja keskuskylässä 3&nbsp;300 asukasta (vuonna 2009).

Taon kunta rajoittuu lännessä ja pohjoisessa Koutialan piirin M’Pessoban, kaakossa Fakolon ja koillisessa Ségoun alueen Blan piirin Diaramanan kuntiin. Maisemaa leimaavat tasangot ja laaksot. Pysyviä vesistöjä ei ole.

Kuntaan kuuluu kolme kylää. Asukkaat ovat etupäässä miniankoja, bambaroita (dionka) ja fulbeja.

Seudun pääelinkeino on maanviljely. Tärkeimmät viljelykasvit ovat puuvilla, maissi, hirssi, durra, riisi, maapähkinä ja pavut.  Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.

## Lähteet
Songoua

**Songoua** on maalaiskunta Sikasson alueen Koutialan piirissä Malissa. Sen keskuskylä Sirakélé sijaitsee 15 kilometriä Koutialasta pohjoiseen. Kunnassa on 6&nbsp;200 ja keskuskylässä 4&nbsp;500 asukasta (vuonna 2009).

Songouan kunta rajoittuu pohjoisessa Koutialan piirin Nampén, idässä Songo-Doubacorén, etelässä ja lounaassa Koutialan ja luoteessa Fakolon kuntiin. Maisemaa leimaavat tasangot ja laaksot. Kasvillisuus on pensassavannia.

Kuntaan kuuluu kaksi kylää: Kilé ja Sirakéle. Asukkaat ovat etupäässä miniankoja. Lisäksi on fulbeja ja bambaroita.

Seudun pääelinkeino on maatalous. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit, vähäisessä määrin hevoset ja siat sekä siipikarja. Lisäksi harjoitetaan käsityöammatteja ja pienimuotoista kaupankäyntiä.

## Lähteet
Antero Palaja

**Antero Juho Lauri Palaja** (s. 4. helmikuuta 1946 Turku) on oikeustieteen tohtori, joka toimi Turun hovioikeuden presidenttinä.

Antero Palaja syntyi apulaiskaupunginjohtaja Uuti Palajan ja Eevi Jänteen perheeseen. Hänen puolisonsa on Tuula Helinä Rahkonen. Palaja tuli ylioppilaaksi 1965 ja valmistui Turun yliopistosta oikeustieteen kandidaatiksi 1970 ja lisensiaatiksi 1974. Oikeustieteen tohtoriksi hän väitteli 1981. Palaja toimi Turun hovioikeuden tilapäisenä esittelijänä 1974–1976, viskaalina 1976–1986 ja hovioikeuden neuvoksena 1986–1994. Hovioikeuden presidentiksi hänet nimitettiin vuonna 2000. Suomen Akatemian tutkimusassitenttina Palaja työskenteli 1976–1980 ja Turun yliopistossa vs. professorina 1981. Hän on yliopiston dosentti vuodesta 1983. Turun kauppakorkeakoulussa Palaja toimi vs. professorina 1982–1984 ja hänet nimitettiin korkeakoulun dosentiksi vuonna 1985. Palaja oli korkeimman oikeuden oikeusneuvos 1994–2000. Hän jäi eläkkeelle Turun hovioikeuden presidentin tehtävästä vuonna 2012, jolloin hänen seuraajakseen valittiin Timo Esko.

## Lähteet
Yognogo

**Yognogo** on maalaiskunta Sikasson alueen Koutialan piirissä Malissa. Sen keskuskylä Famessasso sijaitsee 20 kilometriä Koutialasta koilliseen. Kunnassa on 4&nbsp;800 ja keskuskylässä 2&nbsp;000 asukasta (vuonna 2009).

Yognogon kunta rajoittuu pohjoisessa Koutialan piirin Songo-Doubacorén, idässä Sorobasson ja Logouanan, etelässä Sincinan ja lännessä Koutialan kuntiin. Maisemaa leimaavat pohjoisosan tasanko ja etelän suuri tulva-allas. Kasvillisuus on pensas- ja heinäsavannia. Ilmasto on sudanilaistyyppinen.

Kuntaan kuuluu kolme kylää. Asukkaat ovat etupäässä miniankoja. Lisäksi on fulbeja ja soninkeja.

Famessasson kautta kulkee Koutialan ja Sanin välinen maantie RN13. Seudun pääelinkeino on maatalous. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit ja vähäisessä määrin siat. Lisäksi harjoitetaan käsityöammatteja ja pienimuotoista kaupankäyntiä.

## Lähteet
Tamara Rylova

**Tamara Nikolajevna Rylova** (; 10. lokakuuta 1931 – 1. helmikuuta 2021) oli neuvostoliittolainen pikaluistelija. Hän voitti yhden maailmanmestaruuden ja useita muita MM-mitaleja sekä yhden olympiapronssin..

Rylova kilpaili yleisluistelun MM-kilpailuissa ensimmäisen kerran Östersundissa 1954 sijoittuen kahdeksanneksi. Tämän jälkeen hän oli seitsemän kertaa mitaleilla: hopealla Kuopiossa 1955, pronssilla Borlängessä 1956, hopealla Imatralla 1957 ja Kristinehamnissa 1958, maailmanmestarina Sverdlovskissa 1959, hopealla Östersundissa 1960 sekä pronssilla Kristinehamnissa 1964.

Ainoissa olympialaisissaan Squaw Valleyssä 1960 Rylova saavutti pronssia 1&nbsp;000 metrillä sekä sijoittui neljänneksi 500 metrillä ja yhdeksänneksi 3&nbsp;000 metrillä. Tammikuussa 1955 hän luisteli maailmanennätykset 500 metrillä (45,6) ja 1&nbsp;000 metrillä (1.33,4). Hän voitti Neuvostoliiton mestaruuden vuosina 1955, 1957, 1959 ja 1960.

## Ennätykset

## Lähteet

* 
* 

### Viitteet
Veli Salin

**Veli Salin** (s. 16. maaliskuuta 1938 Liperi) on suomalainen Kurussa asuva opettaja ja kirjailija.

Salin valmistui ammattiopettajaksi Lahdesta 1961, kansalaiskoulun opettajaksi Hämeenlinnan opettajaseminaarista 1962 ja peruskoulun opettajaksi Rauman opettajaseminaarista 1972. Hän on asunut Kurussa vuodesta 1961 alkaen. Salin on perustanut 1991 koulumuseon Kuruun Keihäslahden vanhalle koululle. Hän on pitänyt omia taidenäyttelyitään ja harrastaa kirjoittamisen ja kotiseututyön ohella maalausta, säveltämistä ja sanoittamista. Salin sai Ylöjärven vuoden 2017 kulttuuripalkinnon. 

## Teoksia
* *Karjula, kylä auringossa : Karjula kertoo : Kurun Karjulankylän kerronnallinen kylähistoriikki*. Karjulan omakotiyhdistys, Kuru 1998
* *Näkymätön hiihtopartio : tiedustelupartio*. MC-Pilot, Tampere 2000
* *Sota-ajan lapset*. MC-Pilot, Tampere 2001
* *Pelastuspartio kohteeseen 9.3.3* : sotaromaani. Pilot-kustannus, Tampere 2004
* *Sodan unohdetut ja vaietut*. Pilot-kustannus, Tampere 2005
* *Kadonneen neuvostohävittäjän arvoitus ja muita lentotapahtumia*. Pilot-kustannus, Tampere 2006
* *Kahden rintaman keskellä : kansalaissodan taisteluja ja tapahtumia Kurussa*. Veli Salin, Kuru 2007
* *[[Lauri Törni]] vaarallinen tehtävä : Vuonna 1942 salaiseksi julistetun raportin tarina sissipartiosta. Pohjautuu Lauri Törnin raporttiin partiomatkasta*. Revontuli, Tampere 2009, 2016
* *Lauri Törni kovamaineiset sissit ; Törnin sissikomppania kohtaa punaisen majurin [[Valter Valli]]n joukot*. Revontuli, Tampere 2011
* *[[Simo Häyhä]] : tarkka-ampuja*. Revontuli, Tampere 2012, 2017
* *Viimeinen jahti*. Mediapinta Oy, Tampere 2016

## Toimituksia
* *Kurulaisia kynänjäljen jättäjiä* ; toim. Veli Salin. Mediapinta, Tampere 2009

## Lähteet
Ethelfleda

**Ethelfleda** eli **Æthelflæd** (noin 870–918) oli anglosaksien kuningatar, joka hallitsi Merciaa vuodesta 911 kuolemaansa asti. Hän oli Wessexin Alfred Suuren ja tämän mahdollisesti mercialaisen puolison Eahlswithin vanhin tytär, joka sai hyvän koulutuksen mahdollisesti Wiltonin tai Winchesterin luostareissa. Hänen isänsä oli tuon ajan oppineimpia miehiä. Ajan aatelistyttöjen tapaan myös Ethelfleda oppi lisäksi miekkailemaan, ampumaan jousella ja ratsastamaan.

Ethelfleda naitettiin noin vuonna 884 Æthelredille, joka oli Mercian kuninkaan poika. Heistä tuli suosittuja kansan keskuudessa. Hän taisteli veljensä Edvard Vanhemman rinnalla maahan tunkeutuneita viikinkejä vastaan. Ethelfleda linnoitti laajoja alueita Merciasta, ja aloitti sitten hyökkäyssodan valtamalla Derbyn ja Leicesterin. Hän laajensi vaikutusvaltaansa myös Walesiin ja Northumberlandiin.

Ethelfleda kuoli Tamworthissa vuonna 918, ja hänet haudattiin Gloucesteriin rakennuttamaansa St. Oswaldin kirkkoon, joka on nykyisin raunioina. Hänen kuolemansa jälkeen Mercian uudeksi hallitsijaksi nousi ensin hänen ainoa tyttärensä Ethelflynn, jonka kuitenkin syrjäytti vallasta jo seuraavana vuonna hänen enonsa Edvard Vanhempi. Ervardista tuli näin myös Mercian hallitsija, ja joka näin hallitsi lähes koko Englantia.

## Lähteet
Chabi

**Chabi** tai **Chabui** oli mongolivaltakunnan suurkaani ja yksi Yuan-dynastian perustaja Kublai-kaanin vaimoista ja heistä tärkeimpiä. 

## Elämäkerta
Chabin elämän varhaiset vaiheet tunnetaan huonosti, ja hänestä on mainintoja vain muutamissa kiinalaisissa ja persialaisissa lähteissä. Chabi oli qonggirad-klaaniin kuuluneen Altši Noyanin tytär. Klaanille oli vuonna 1237 luvattu, että heidän joukostaan valittaisiin joka sukupolvessa yksi hallitsijan vaimo ja heille vastaavasti naitettaisiin yksi prinsessa. Chabi meni Kublai-kaanin kanssa naimisiin vuoden 1240 paikkeilla. Hän oli Kublain toinen vaimo. 

Chabi nousi nopeasti arvojärjestyksessä Kublain aiemman vaimon ohi, ja vaikka Kublai otti sittemmin viisi muuta vaimoa, Chabi säilytti heistä merkittävimmän aseman. Kublain muut vaimot mainitaan lähteissä vain harvoin. Kublain ollessa vielä verrattain merkityksetön ruhtinas pari sai neljä poikaa, Dorjin, Jingimin, Manggalan ja Nomuqanin. 

Chabi takasi pojilleen buddhalaisen initiaation ja kungfutselaisen koulutuksen. Asemassaan hän tuki myös kungfutselaisia virkamiehiä. Erityisen kiinnostunut Chabi oli kuitenkin buddhalaisuudesta ja etenkin lamalaisuudesta. Hänen ensimmäinen poikansa Dorjim oli nimetty tiibetiläisen nimen rDo-rje mukaan, minkä lisäksi Chabi lahjoitti esimerkiksi koruja buddhalaisille luostareille. Hänen kiinnostuksensa lienee vaikuttanut myös Kublaihin. Chabilla oli myös vaikutusta miehensä tapaan hallita valtakuntaansa. Hän sai miehensä palaamaan sotaretkeltään Song-dynastiaa vastaan Kublain veljen Ariq Böken joukkojen uhatessa pohjoista. Hän myös kritisoi miehensä tärkeää neuvonantajaa Liu Bingzhongia, kun tämä ei ollut vastustanut neljän mongoliylimystön jäsenen ehdotusta muuttaa alueita pääkaupungin ympärillä laitumiksi. Ehdotus olisi ollut haitallinen Pohjois-Kiinan maanviljelypohjaiselle taloudelle. Ehdotusta ei lopulta toteutettu, mikä säästi pääkaupungin alueen maanviljelijöiden pellot.

Chabi kuoli vuonna 1281, minkä jälkeen Kublai meni naimisiin hänen sisaruksensa tyttären Nambuin kanssa. 

## Lähteet
A Moment Apart

__NOTOC__

**A Moment Apart** on yhdysvaltalaisen elektronista musiikkia tuottavan duo ODESZAn kolmas studioalbumi, jonka julkaisi Ninja Tune ja Counter Records 8. syyskuuta 2017. 

Duon jäsenet kuvaavat albuminsa kertovan kypsyydestä, kasvusta ja perspektiivistä, joka perustuu kovaan työhön. Duo nauhoitti viisikymmentä kappaletta albumille, joista he valitsivat kuusitoista albumille.

Albumi oli ehdolla vuoden 2017 Grammy -palkintogaalassa parhaasta elektronisen musiikin albumista ja albumilta julkaistu single, "Line of Sight" oli ehdolla parhaasta elektronisen tanssimusiikin kappaleesta.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Metacritic: 66/100
* Pitchfork: 5.8/10
## Lähteet
Elokuvavuosi 2020

**Elokuvavuosi 2020** käsittelee vuoden 2020 aikana ensi-iltansa saaneita elokuvia ja elokuvamaailman merkittäviä tapahtumia.
__NOTOC__

## Ensi-iltoja
### Tammi–maaliskuu

### Heinä–syyskuu

### Loka–joulukuu

## Lähteet

## Aiheesta muualla
*
Tanhupallo

**Tanhupallo** on Kiti Kokkosen luoma sketsihahmo. Hahmo esiintyi ensimmäistä kertaa ''Putous''-sarjan yhdeksännellä kaudella. Tanhupallo voitti Putouksen vuoden sketsihahmokilpailun kilpakumppaninaan finaalissa Ansa Kynttilä.

## Hahmon kuvaus
Tanhupallo on esikouluikäinen tyttölapsi, jonka piirteisiin kuuluu yksityisasioiden kertominen. Tanhupallo on ohjelmassa kertonut esimerkiksi naapurin Timpan ja äitinsä yhteisestä jalkahoidosta. Välillä Tanhupallo yrittää uskotella, että tunnetut hahmot tai henkilöt ovat hänen ystäviään, kuten Kimi Räikkönen, Brad Pitt ja Risto Räppääjä. Ohjelman viimeisessä jaksossa Tanhupallosta ja Risto Räppääjästä tuli ystäviä.

## Muuta
Tanhupallo on esiintynyt myös muissa televisio-ohjelmissa sketsihahmokisan voiton jälkeen, merkittävimpiä syksyllä 2021 alkaneessa *[[Tanhupallon oma ohjelma]]*-sarjassa, jossa hän mm. askartelee, haastattelee vieraita ja kertoo humoristisia “Uutisia”.

## Lähteet
That’s How You Write a Song

**That’s How You Write a Song** on norjalaisen laulajan Alexander Rybakin esittämä kappale, jolla hän edusti Norjaa vuoden 2018 Eurovision laulukilpailussa.

Kappale kilpaili Euroviisujen toisessa semifinaalissa, jonka se voitti ja selviytyi finaaliin. Finaalissa kappale sijoittui 26. maan joukosta sijalle 15. 144 pisteellä.

## Lähteet
Heikki Kymäläinen

**Heikki Kymäläinen** (18. maaliskuuta 1938 Viipuri – 25. huhtikuuta 2009 Espoo) oli suomalainen Yleisradion Radiouutisten politiikantoimittaja.

Kymäläinen kävi Työväen akatemian ja oli aluksi paikallislehden toimittajana Muhoksella ja sitten oululaisen Kaleva-lehden urheilu- ja politiikantoimittajana. Yleisradion radiouutisten toimittajaksi hän siirtyi vappuna 1968.

Kymäläinen oli politiikan erikoistoimittajana Yleisradiossa ja kommentoi muun muassa vaaleja 1960-, 1970- ja 1980-luvuilla. Hän oli pääministeri Kalevi Sorsan luottotoimittaja ja toimitti pääministeri Rafael Paasion muistelmateoksen. Kymäläinen oli Politiikan toimittajat ry:n puheenjohtajana 1970–1972.

## Toimitustöitä
* Rafael Paasio: *Kun aika on kypsä*. Tammi, Helsinki 1980 
* *[[Mauno Koivisto]] : koko kansan presidentti*. Tammi, Helsinki 1982, 4. painos 1983 

## Lähteet
Aston Martin DBR4

**Aston Martin DBR4** on Aston Martinin valmistama Formula 1 -auto, jolla David Brown Corporation -talli kilpaili kausina –. Autolla kilpailivat Roy Salvadori ja Carroll Shelby. Auto oli ensiesiintymisestään lähtien kilpailukyvytön ja suunnittelultaan vanhanaikainen auton etuosaan asennetun moottorin vuoksi.

## Formula 1 -tulokset

## Lähteet
Jääpallon Elitserien-kausi 2017–2018

Ruotsin jääpallon Elitserien  pelattiin kaudella 2017-2018 neljäntoista joukkueen kaksinkertaisena sarjana. Kahdeksan parasta joukkuetta selviytyivät pudotuspeleihin ja sijoille 11-14 sijoittuneet joukkueet joutuivat karsimaan sarjapaikastaan. 

Paluumuuttajia Venäjän liigasta olivat Ilari Moisala Uljanovskin Volgasta Broberg/Söderhamniin, Christoffer Fagerström SKA-Neftjanik Habarovskista Hammarby IF:ään, Ilja Gratšov Irkutskin  Baikal-Energijasta myös Hammarby IF:ään, Erik Säfström SKA-Neftjanikista Sandvikens AIK:hon. Lisäksi Venäjältä siirtyi Murmanin Anton Voronšihin Kalixin riveihin. Norjan maajoukkuemies Nikolai Rustad Jensen siirtyi Stabaekista Villa Lidköpingiin. Suomesta siirtyivät Tuomas Liukkonen Mikkelin Kamppareista Kalix Bandyyn ja Jimi Heinonen Botniasta IK Siriukseen.

## Sarjataulukko

Kahdeksan parasta pudotuspeleihin, sarjan viimeinen eli Tillberga Västerås putosi Allsvenskaniin ja Frillesås BK bousi Allsvenskanin voittajana Tillbergan tilalle Elitserieniin. Toiseksi ja kolmanneksi viimeinen eli IFK Motala ja Kalix BF joutuivat karsintasarjaan Allsvenskanin toiseksi ja kolmanneksi parhaan kanssa.

## Pudotuspelit
### Puolivälierät

### Välierät

### Loppuottelu

Uppsalan Studenternas Idrottsplanilla pelatussa loppuottelussa pelasivat edellisvuoden mestarijoukkueessa Edsbynissä veljekset Tuomas ja Tommi Määttä. Edsbyns IF otti 1-0 -  johdon kokeneen Jonas Edlingin  maalilla heti 4. peliminuutilla. Seuraavat maalit merkittiin Martin Fridin, Tuomas Määtän ja Mattias Larssonin nimiin lopunumeroiden ollessa 4-0. Edsbyn siis uusi mestaruutensa, joka oli nyt 11.

## Karsinnat
Karsinnat pelattiin neljän joukkueen sarjana. Karsinnoissa pelasivat Elitserienin toiseksi ja kolmanneksi viimeinen ja Allsvenskanin toiseksi ja kolmanneksi paras joukkue. Kaksi parasta joukkuetta selviytyivät seuraavaksi kaudeksi Elitserieniin.

IFK Motala säilytti Elitserien-paikkansa, mutta Kalix BF putosi Allsvenskaniin ja Falu BS nousi sen tilalle Elitserieniin.
## Parhaat maalintekijät - runkosarja (ml. ulkomaalaiset, kuten suomalaiset, venäläiset, kazakstanilaiset, norjalaiset ja amerikkalaiset)

## Lähteet
*Elitrapport  Viitattu 4.3.2017

### Viitteet
Mammu Kaario

**Mammu Kaario** (alkup. Marja-Liisa Linden) (s. 1963 Pori) on suomalainen varatuomari ja MBA, joka toimii hallitusammattilaisena usean yrityksen hallituksessa. Tätä aiemmin hän työskenteli sijoitusyhtiö Partneran toimitusjohtajana (2016–2017), Korona Investin sijoitusjohtajana (2011–2016), Unicus Ltd:ssä partnerina (useissa sijoitusneuvonnan tehtävissä 2004–2010) ja Conventumissa sijoituspankkiirina (15 vuotta).

Vuonna 2017 hän toimi Partneran toimitusjohtajuuden ohella muun muassa Ponssen, Aspon, CapManin, Robitin ja Suomen Hoivatilojen hallituksissa. Talouselämä-lehti luonnehti häntä tuolloin Suomen pörssikuningattareksi ja arvioi hänet maan talouselämän 27. merkittävimmäksi päättäjänaiseksi. Vuoden 2018 alussa hän toimi hallitusammattilaisena. Vuodesta 2024 hän on kuulunut myös Ässien hallitukseen.

## Lähteet